मैच का एकमात्र गोल काउंटर अटैक के माध्यम से हुआ. रफाएल बास्तोस ने एक अच्छा थ्रू बॉल सोगोउ को दिया, जिसे लेकर वह बाएं किनारे से बॉक्स में घुसे और एक तेज शॉट लिया लेकिन चेन्नई के गोलकीपर करनजीत ने उसे रोक दिया. गेंद उनके हाथों से रीबाउंड होकर दोबारा सोगोउ के पास पहुंची और बिना गलती किए गेंद को पोस्ट में डाल दिया. मुम्बई को पहले हाफ में एकमात्र अच्छा मौका मिला और उसने उसे भुना लिया.